Kurz nochdem er zum FC kho isch, hemmr gmerkt, dass miar ei grossi Liedaschaft teilen: Wrestling. Miar henn üs nit loh, au ab und zua aktiv a Catch-Match für vorhandani oder nit vorhandani Lüüt z zeiga. Dr Olla hett sich do als usserordentlich hart im Neh zeigt, isch er doch scho mol mit am kopf vora uf da boda kheit. Ds Wrestling hett denn au zumana kurza, aber intensiva Striit in Lloret gfüart, wo miar üs a paar Stund lang Inkompetenz und usgeprägts Nichtwüssa vorgworfa henn. Bis miar denn gmerkt henn, dass miar gar nit vum gliicha reden.